ລາວ​ ໃຊ້​ຈ່າຍ​ງົບປະມານ ຫຼາຍກວ່າ 1,600 ຕື້​ກີບ ເພື່ອ ​​ພັດທະນາ​ຊົນນະບົດ ​ແລະ ລົບ​ລ້າງ​​ຄວາມທຸກ​ຍາກ
ລັດຖະບານ​ລາວ ​ໄດ້​​ໃຊ້​ຈ່າຍ​ງົບປະມານ ເຖິງ 1,639.42 ຕື້​ກີບ ​ໂດຍ​ໃນ​ນີ້ ​ເປັນ​ທຶນ​ພາຍ​ໃນ​ປະ​ເທດ 1,189.92 ຕື້​ກີບ ​ແລະ ​ໄດ້​ຮັບ​ການ​ຊ່ອຍ​ເຫຼືອຈາກ​ຕ່າງປະ​ເທດ 449.5 ຕື້​ກີບ.
ລັດຖະບານລາວໃຊ້ຈ່າຍງົບປະມານໄປຫຼາຍກວ່າ 1,600 ຕື້ກີບ ເພື່ອດຳເນີນໂຄງການພັດທະນາຊົນນະບົດ ແລະ ການລົບລ້າງ ບັນຫາຄວາມທຸກຍາກ ຂອງປະຊາຊົນລາວ ໃນແຜນການປີ 2013 -2014 ທີ່ຜ່ານມາ ທ່ານບູນເຮືອງ ດວງພະຈົນ ລັດຖະມົນຕີ ປະຈຳສຳນັກງານນາຍົກລັດຖະມົນຕີ ແລະຫົວໜ້າຄະນະພັດທະນາ ຊົນນະບົດ ແລະລົບລ້າງ ຄວາມທຸກຍາກ ຂັ້ນສູນກາງ ຖະແຫລງຢືນຢັນວ່າ ໃນແຜນການປີ 2013-2014 ທີ່ຜ່ານມາ ລັດຖະບານລາວ ໄດ້ລົງທຶນ ຫຼື ໃຊ້ຈ່າຍງົບປະມານ ເຂົ້າໃນການພັດທະນາຊົນນະບົດ ແລະ ລົບລ້າງຄວາມທຸກຍາກ ທີ່ຕິດພັນກັບວຽກງານ 3 ສ້າງ ແລະການເກັບກູ້ລະເບີດ ບໍ່ທັນແຕກ (UXO) ທີ່ຕົກຄ້າງຢູ່ໃນລາວ ຄິດເປັນມູນຄ່າລວມເຖິງ 1,639 42 ຕື້ກີບ ໂດຍໃນນີ້ ເປັນທຶນພາຍໃນປະເທດ 1,189 92 ຕື້ກີບ ແລະ ໄດ້ຮັບການຊ່ອຍເຫຼືອຈາກຕ່າງປະເທດ 449 5 ຕື້ກີບ ໂດຍຈາກການນຳໃຊ້ງົບປະມານດັ່ງກ່າວ ກໍເຮັດໃຫ້ເຫັນວ່າ ມີຄວາມເປັນໄປໄດ້ສູງ ທີ່ລັດຖະບານລາວ ຈະສາມາດບັນລຸເປົ້າໝາຍ ໃນການລົດຄອບຄົວ ຂອງປະຊາຊົນລາວ ທີ່ທຸກຍາກລົງໄດ້ ຕາມແຜນການທີ່ວາງໄວ້ ໃນປີ 2015 ຊຶ່ງກໍຄືການເຮັດໃຫ້ຍັງເຫຼືອ ຄອບຄົວທຸກຍາກ ບໍ່ເກີນ 11 ເປີເຊັນ ຂອງຈຳນວນຄົວເຮືອນທັງໝົດ ໃນທົ່ວປະເທດ ທັງນີ້ ກໍເນື່ອງຈາກວ່າ ການຈັດຕັ້ງປະຕິບັດ ໂຄງການພັດທະນາຕ່າງໆ ນັບແຕ່ແຜນການປີ 2011-2012 ເປັນຕົ້ນມາຈົນເຖິງປັດຈຸບັນ ກໍປາກົດວ່າ ລັດຖະບານລາວ ສາມາດລົບລ້າງຄອບຄົງ ທີ່ທຸກຍາກໄດ້ເຖິງ 82,400 ກວ່າຄອບຄົວ ຫຼື ຄິດເປັນ 8 ເປີເຊັນ ຂອງຈຳນວນຄອບຄົວ ທັງໝົດ ໂດຍໃນປັດຈຸບັນຍັງເຫຼືອຄອບຄົວປະຊາຊົນລາວ ທີ່ທຸກຍາກ ຢູ່ປະມານ 14 8 ເປີເຊັນ ຂອງຈຳນວນຄອບຄົວ ທັງໝົດໃນທົ່ວ ປະເທດ ຈຶ່ງເຮັດໃຫ້ລັດຖະບານລາວໝັ້ນໃຈວ່າ ຈະສາມາດລົບ ລ້າງຄອບຄົວ ທີ່ທຸກຍາກລົງສູ່ ລະດັບບໍ່ເກີນ 11 ເປີເຊັນ ໄດ້ໃນ ປີ 2015 ນີ້ ດັ່ງທີ່ ທ່ານ ບຸນເຮືອງ ໄດ້ໃຫ້ການຊີ້ແຈງວ່າ: ແຕ່ຢ່າງໃດກໍຕາມ ທ່ານບຸນເຮືອງ ກໍຍອມຮັບວ່າ ເປັນການຍາກຢ່າງຍິ່ງ ທີ່ລັດຖະບານລາວ ຈະຈັດຕັ້ງປະຕິບັດ ແຜນການໃນລະຍະ 3 ປີທີ່ຜ່ານມາ ລັດຖະບານລາວ ສາມາດລົບລ້າງຄວາມທຸກຍາກ ຂອງປະຊາຊົນລາວໄດ້ ໃນເຂດ 886 ບ້ານ ຄິດເປັນ 9 97 ເປີເຊັນ ຂອງຈຳນວນບ້ານທັງໝົດ ໃນທົ່ວປະເທດ ກໍຄືສາມາດລົບລ້າງຄວາມທຸກຍາກໄດ້ ພຽງແຕ່ 3 ເປີເຊັນ ກວ່າເທົ່ານັ້ນ ໃນແຕ່ລະປີ ຫາກແຕ່ວ່າ ໃນປັດຈຸບັນນີ້ ກັບຍັງເຫຼືອບ້ານທຸກຍາກຢູ່ ເຖິງ 2,289 ບ້ານ ຫຼືຄິດເປັນ 26 72 ເປີເຊັນ ຂອງຈຳນວນບ້ານທັງໝົດ ໃນທົ່ວປະເທດ ຈຶ່ງເປັນກນຍາກ ທີ່ຈະລົບລ້າງ ຈຳນວນ ບ້ານທຸກຍາກ ໃຫ້ເຫຼືອບໍ່ເກີນ 10 ເປີເຊັນ ຂອງບ້ານທັງໝົດ ໃນທົ່ວປະເທດໄດ້ຕາມເປົ້າໝາຍ ທີ່ວາງໄວ້ໃນປີ 2015 ນັ້ນເອງ ທ່ານບຸນເຮືອງ ໄດ້ໃຫ້ການຊີ້ແຈງວ່າ ສາເຫດສຳຄັນທີ່ເຮັດໃຫ້ ບໍ່ສາມາດບັນລຸເປົ້າໝາຍດັ່ງກ່າວໄດ້ນັ້ນ ກໍຍ້ອນວ່າ ລັດຖະບານລາວ ບໍ່ສາມາດຕອບສະໜອງ ທາງດ້ານງົບປະມານ ໄດ້ຢ່າງພຽງພໍ ຈຶ່ງເຮັດໃຫ້ການພັດທະນາລະບົບພື້ນຖານ ໂຄງລ່າງບໍ່ສາມາດດຳເນີນການໄດ້ຢ່າງທົ່ວເຖິງ ຊຶ່ງເຮັດໃຫ້ເກີນກວ່າ 25 ເປີເຊັນ ຂອງຈຳນວນບ້ານທັງໝົດ ບໍ່ສາມາດເຂົ້າເຖິງການບໍລິການຕ່າງໆ ແລະ 2 ໃນ 3 ຂອງບ້ານທັງໝົດ ກໍຍັງບໍ່ມີການຜະລິດສິນຄ້າ ເພື່ອຕອບສະໜອງຕະຫລາດ ສ່ວນ 9 ເປີເຊັນ ຂອງບ້ານທັງໝົດ ຍັງບໍ່ມີຖະໜົນ ທີ່ທຽວໄດ້ 2 ລະດູ ຍິ່ງໄປກວ່ານັ້ນ ການພັດທະນາທາງເສດຖະກິດ ໃນລາວໃນລະຍະ ທີ່ຜ່ານມາ ກໍຍັງເຮັດໃຫ້ເກີດມີບັນຫາກ່ຽວກັບຄວາມແຕກໂຕນກັນ ໃນລະດັບການພັດທະນາທາງເສດຖະກິດ ລະຫວ່າງເຂດເມືອງ ກັບເຂດຊົນນະບົດ ເພີ້ມຂຶ້ນນັບມື້ອີກດ້ວຍ